Ау, тэ тишIошIыкIэ, адыгэ литературабзэм иуцун «жэрыIо литературабзэм» занкIэу еппхыныр тэрэзыIо хъурэп. ЛитературабзэмкIэ, ыпшъэкIэ къызэрэтIуагъэу, анахь нэшанэу щытыр ар зэгъэфагъэу ыкIи тхыбзэм ишапхъэхэм япхыпагъэу зэрэщытыр ары. Арышъ, тхыбзэм ыпэкIэ литературабзэ щыIагъ пIоным нахьи нахь тэрэзыщтыр литературабзэм иежьапIэхэр къэунэфыщтыгъэх пIомэ ары.